Държавен вестник, бр. 91, 2011 г., стр. 30

СТР.  30	
Д Ъ Р Ж А В Е Н  В Е С Т Н И К 	
БРОЙ  91
Чл. 12. Когато за установяване на причи­
ната на смъртта или характера на телесната 
повреда се налага химическо изследване, то 
се извършва в съответните лаборатории на 
катедрите по съдебна медицина при висши­
те медицински училища и Научноизследо­
вателския институт по криминалистика и 
криминология (НИКК), отдел „Експертно-
криминалистическа дейност“ при Столична 
дирекция на вътрешните работи, базовите 
научно-технически лаборатории и научно­
техническите лаборатории в структурите на 
Министерството на вътрешните работи.
Чл. 13. Съдебномедицинскатата експертиза 
на веществени доказателства се извършва в 
специализирани лаборатории към звената, 
посочени в чл. 12.
Чл. 14. Експертизите за установяване на 
родителски произход се извършват от високо­
квалифицирани специалисти към катедрите 
по съдебна медицина при висшите медицин­
ски училища, специализираните заведения и 
отделения по хематология и НИКК.
Чл. 15. Съдебномедицинските експертизи 
за установяване оплодителна способност се 
извършват от специалисти по съдебна ме­
дицина със специалисти по акушерство и 
гинекология.
Чл. 16. Съдебномедицинските експертизи 
по материали от досъдебни и съдебни дела по 
писмени данни се извършват за разясняване 
на широк кръг от медико-биологични въпроси.
Чл. 17. (1) За всяка съдебномедицинска 
експертиза се съставя документ, озаглавен 
„Съдебномедицинска експертиза“, който се 
състои от увод с предварителна част, описа­
телна част и заключение.
(2) Уводът на „Съдебномедицинска експер­
тиза“ съдържа:
1. име и служебно положение на вещото 
лице;
2. наименование на органа, назначил из­
вършването на експертизата;
3. време и място на провеждането;
4. данни за самоличност на освидетелства­
ното лице или аутопсирания труп;
5. задачите на експертизата;
6. наименование на органа, от който са 
получени предварителните сведения.
(3) Описателната част съдържа точно 
опи­сание на получените фактически данни 
в хода на експертизата с всички необходими 
изследвания.
(4) Заключението съдържа обстойни и 
научнообосновани изводи от данните за екс­
пертизата със съответна мотивировка и дава 
отговор на поставените пред експертизата 
въпроси.
(5) В заключението вещото лице прави из­
води и по въпроси, които не са му поставени 
от органа, назначил експертизата, но имат 
значение за решаване на делото.
(6) В заключението вещото лице не трябва 
да излиза извън рамките на своята компе­
тентност.
Чл. 18. Съдебномедицинската експертиза се 
предава в срока, определен от органа, който 
я назначава.
Г л а в а  т р е т а
СЪДЕБНОПСИХИАТРИЧНА ЕКСПЕРТИЗА
Чл. 19. Съдебнопсихиатричната експертиза 
се назначава за установяване психичното със­
тояние на лице, когато съществува съмнение 
за психично разстройство.
Чл. 20. (1) Съдебнопсихиатричен експерт 
може да бъде лекар със специалност съдеб­
на психиатрия, лекар със специалност по 
психиатрия и лекар със специалност детска 
психиатрия.
(2) При колективна експертиза може да 
бъде включван и правоспособен лекар без 
специалност по психиатрия.
Чл. 21. Съдебнопсихиатричната експертиза 
има за задача да даде заключение в наказа­
телния, гражданския или административния 
процес относно:
1. вменяемостта по отношение конкретно 
деяние;
2. психичната годност за участие в досъ­
дебно или съдебно производство;
3. психичната годност за изтърпяване на 
наказание и необходимостта от медицински 
грижи по време на наказанието;
4. необходимостта от прилагане на при­
нудителни медицински мерки и техния вид;
5. психичната годност за разбиране и про­
тиводействие при упражнено физическо или 
психическо насилие;
6. дееспособността на лица при сключване 
на сделки и извършване на правни действия;
7. други задачи, поставени от органа, на­
значил експертизата.
Чл. 22. (1) Съдебнопсихиатричната екс­
пертиза се извършва в лечебни заведения за 
болнична, извънболнична медицинска помощ, 
центрове по психично здраве, както и други 
лечебни заведения, осъществяващи дейност 
по психиатрия.
(2) По изключение експертизата може да 
бъде извършена и извън лечебното заведение 
или задочно или посмъртно по документи.
(3) Стационарната съдебнопсихиатрична 
експертиза на лица, задържани под стража, 
се извършва в лечебни заведения, които имат 
специализирани клиники или отделения, които 
се определят със заповед на министъра на 
здравеопазването съгласувано с министъра на 
правосъдието. Специализираните съдебнопси­